Publication: Magyar Közlöny
Issue: MK-2002-87 (Year: 2002, Number: 87)
Era: 1990-2004
Section: Az Alkotmánybíróságról szóló 1989. évi XXXII. törvény
Paragraph Index: 291

a) pontja a lakás- és helyiségbérlet néhány különös szabályát állapítja meg, amikor az üres lakások és mosókonyhák hasznosítását (mûszaki csatolással kialakított bérleménynövekedés útján) kívánja elsõdlegesen lehetõvé tenni. Az Lt. már említett 3. § (1) bekezdése az önkormányzati tulajdonban lévõ bérlakás, e törvény 36. § (2) bekezdés elsõ mondata pedig az önkormányzat tulajdonában lévõ helyiség bérbeadásának feltételeit szabályozza. Az Ör. vizsgált szabályozása e felhatalmazás alapján keletkezett, s nem a szociális szempontok alapján történõ bérbeadásra vonatkozik, hanem a lakás-, illetve helyiséghasználattal összefüggõ gazdaságossági, mûszaki szempontokon alapul. Az Alkotmánybíróság — állandó gyakorlata szerint — a jogalkotói mérlegelés célszerûségi (mûszaki, technikai, gazdasági) körülmények alapján történõ felülvizsgálatát nem végzi el. Az Alkotmánybíróság álláspontja szerint a támadott szabályozások és az Alkotmány hivatkozott rendelkezései között nincs alkotmányossági szempontból értékelhetõ összefüggés. Az Alkotmánybíróság ezért az érdemi vizsgálatot ebben a tekintetben mellõzte, s az indítványt a rendelkezõ részben foglaltaknak megfelelõen elutasította. 2.2. Az Ör. 39. § (2) bekezdése a tetõtéri lakások elidegenítésének néhány különös szabályát tartalmazza. Az indítványozó e rendelkezések tekintetében nem jelölt meg olyan konkrét alkotmányi vagy törvényi elõírást, amellyel a támadott szabályt ellentétesnek vélte. Az Alkotmánybíróság ezért az érdemi alkotmányossági vizsgálatot ebben a vonatkozásban sem folytatta, le és az indítvány visszautasításáról határozott. Az Alkotmánybíróság e határozatának közzététele az Abtv. 41. §-án alapul. Dr. Kiss László s. k., Dr. Kukorelli István s. k., alkotmánybíró alkotmánybíró Dr. Holló András s. k., elõadó alkotmánybíró Alkotmánybírósági ügyszám: 13/B/2002. Az Alkotmánybíróság 24/2002. (VI. 21.) AB határozata A MAGYAR KÖZTÁRSASÁG NEVÉBEN! Az Alkotmánybíróság jogszabály alkotmányellenességének utólagos vizsgálatára irányuló indítvány tárgyában meghozta a következõ határozatot: Az Alkotmánybíróság megállapítja, hogy az építészeti örökség helyi védelmének szakmai szabályairól szóló

Source: https://magyarkozlony.hu/hivatalos-lapok/e97a4e5168d574ae3e5740697d3c81d53fecbb45/dokumentumok/a83ffb681b82d2b07c8866ab25cf89f37967bf3c/letoltes